Diari Oficial de la Generalitat Valenciana


Sumari del DOGV 3565, del 20-08-1999 (1999/6941)

RESOLUCIÓ de 28 de juny de 1999, del conseller de Sanitat, per la qual s'accepta la renúncia d'una beca per a la formació en els projectes d'investigació de l'Institut Valencià d'Estudis en Salut Pública, i se n'adjudica una altra d'idèntiques característiques.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3565

Data del DOGV
:   20-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6941


Organisme emissor
:   Conselleria de Sanitat

Tipus de document
:   Resolució

RESOLUCIÓ de 28 de juny de 1999, del conseller de Sanitat, per la qual s'accepta la renúncia d'una beca per a la formació en els projectes d'investigació de l'Institut Valencià d'Estudis en Salut Pública, i se n'adjudica una altra d'idèntiques característiques. [1999/S6941]
  
Segons que estableix la base 6 de l'annex II de l'Ordre d'1 de desembre de 1998, de la Conselleria de Sanitat (DOGV 3.434, de 15.02.1999), per la qual es convocaven beques per a projectes d'investigació en Salut Pública per a 1999 i beques per a la formació i col·laboració en els projectes d'investigació de l'Institut Valencià d'Estudis en Salut Pública.
  
Vist l'escrit presentat per la senyora Ana Orero Clavero, en el qual comunica la renúncia de la beca per a la formació i col·laboració en els projectes d'investigació de l' Institut Valencià en Salut Pública, concedida per la Resolució de 15 de març de 1999 del conseller de Sanitat, resolc:
  
Primer
  
Acceptar la renúncia a la beca de formació i col·laboració en els projectes d'investigació de l' Institut Valencià en Salut Pública, del dia 25 de juny de 1999, de:
  
Expedient Beneficiària
  
002/1999 Ana Orero Clavero
  
I procedir a l'adjudicació d'aquesta beca amb efecte d'1 de juliol de 1999 a la candidata següent de la borsa de reserva, segons la proposta de la comissió avaluadora de data 12 de març de 1999:
  
Expedient Beneficiària
  
011/1999 Eva M. Giner Larza
  
Segon
  
La beca de formació està dotada de 150.000 pessetes brutes mensuals, amb un import total màxim per a l'any 1999 de gaudiment de 1.350.000 pessetes, que estarà subjecta a les retencions que procedisquen legalment. La Generalitat Valenciana contractarà una assegurança d'accidents i malaltia per al becari, pel temps de duració de la beca, si no tinguera cobertes aquestes contingències.
  
El període de duració de la beca comprendrà des del dia 1 de juliol fins el 31 de desembre de 1999. No obstant això, podrà prorrogar-se a l'exercici 2000 mitjançant una resolució motivada, condicionada a l'existència de consignació pressupostària, adequada i suficient, en l'exercici 2000. En qualsevol cas, la beca no tindrà una duració superior a 24 mesos.
  
L'import de les beques s'abonarà mensualment, amb la certificació prèvia de conformitat emesa pel director de l' Institut Valencià en Salut Pública.
  
Tercer
  
La beneficiària de la beca està obligada al compliment del que estableixen les bases de l'annex de l'ordre de la convocatòria.
  
Quart
  
Segons que estableixen els articles 57 i 58 de la Llei de la Jurisdicció Contenciosa Administrativa, contra aquesta resolució, que exhaureix la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació en el Diari Oficial de la Generalitat Valenciana.
  
No obstant això, es podrà interposar potestativament recurs de reposició davant el conseller de Sanitat en el termini d'un mes, segons que estableix l'article 116 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.